ועדת הפנים ואיכות הסביבה, כנסת 16, פרוטוקול מספר 559, 2005-12-21 09:45

גאלב מג'אדלה: בוקר טוב לכולם, אני מתכבד לפתוח את ישיבת ועדת הפנים ואיכות הסביבה של הכנסת לדיון בנושא: מסקנות ועדת הגבולות של עיר סכנין.

עבד-אלמאלכ דהאמשה: לא שכחת אף אחד, אדוני?

יפה שפירא: חבר הכנסת דהאמשה.

גאלב מג'אדלה: חברי הכנסת – אמרתי.

עבד-אלמאלכ דהאמשה: לא אמרת.

גאלב מג'אדלה: חבר הכנסת ברכה היה שותף שלי להצעה לסדר.

גאלב מג'אדלה: אבל אמרתי "חברי הכנסת".

גאלב מג'אדלה: בכבוד הראוי.

גאלב מג'אדלה: אני רק חייב לציין למען ההגינות שחבר הכנסת ברכה ואנוכי מקיימים את הדיון הזה היום לפי בקשתו ובקשתי.

גאלב מג'אדלה: אם יצטרפו חברי כנסת נוספים, אני אשמח מאוד.

גאלב מג'אדלה: זה כבוד לנו, חבר הכנסת דהאמשה.

גאלב מג'אדלה: אני רוצה להקדים ולומר שאני לא אחראי לתקשורת או לדוברים; כל אחד יוכל לומר את דעתו.

גאלב מג'אדלה: אני רק לא מקבל חלק מהמתקפה על יושב ראש הוועדה לפסים פוליטיים.

גאלב מג'אדלה: אנחנו מתייחסים למסקנות ולהמלצות של ועדת הגבולות באופן ענייני.

מוחמד בשיר: מי תקף את יושב ראש הוועדה?

גאלב מג'אדלה: היה בתקשורת.

מוחמד בשיר: בענין הזה?

גאלב מג'אדלה: הכוונה היא ליושב ראש ועדת הגבולות.

מוחמד בשיר: חשבתי שתקפו אותך.

גאלב מג'אדלה: הלוואי שיתקפו אותי – הייתי מתגלגל בעיתונות.

גאלב מג'אדלה: הבעיה היא שלא תוקפים אותי; כל הזמן מסכימים אתי.

גאלב מג'אדלה: חברים יקרים, הנושא חשוב מאוד.

גאלב מג'אדלה: הנושא הוא אחד מסדרה גדולה של ועדות גבולות שמונו ליישוב הערבי.

גאלב מג'אדלה: חלקם נגנז, חלקם לא יושם מזה 14 שנה.

גאלב מג'אדלה: זאת מדיניות, ואני מבקש להתייחס לנושא הזה ברצינות.

גאלב מג'אדלה: יש לנו ענין לדון במהות המסקנות וההמלצות; אנחנו לא נכנסים לגופם של האנשים.

גאלב מג'אדלה: אם יש לנו טענה בנושא ההרכב הפרסונלי – הטענה היא למי שמינה את הוועדה וקבע את ההרכב.

גאלב מג'אדלה: לכן, פרופ' ביגר, אני רוצה שתבין דבר אחד: כאן אתה מוזמן בכבוד לומר את מה שיש לך לומר לוועדה.

גאלב מג'אדלה: אני מרחיב כעת את הדברים: יש ועדת גבולות לדרום השרון מ-1990, שלא יושמו מסקנותיה ונגנזו, כיוון שהם באו להחזיר זכויות של אזרחים ערבים – להעביר שטחים בנויים של ג'לג'וליה בדרום השרון, שמשלמים ארנונה, למועצה האזורית דרום השרון.

גאלב מג'אדלה: כך זה גם ביחס לכפר ברא וביישובים אחרים כמו בקעה ומועצה אזורית מנשה.

גאלב מג'אדלה: אנחנו לא נשלים עם המצב הזה.

גאלב מג'אדלה: אנחנו ניאבק בכל הדרכים הלגיטימיות, הנכונות והחוקיות כדי שבעלות של קרקע של יישוב ערבי תהיה במסגרת הקו הכחול ובאחריות של אותו יישוב ערבי.

גאלב מג'אדלה: להיפך: צריך להפשיר קרקעות ממועצות אזוריות, מהמדינה, ממינהל מקרקעי ישראל ומהקרן הקיימת לטובת היישובים הערביים, כדי לתכנן אותם תכנון נכון לטווח ארוך לטובת האוכלוסיה, על פי צרכיה.

גאלב מג'אדלה: את זה המדינה לא עושה.

גאלב מג'אדלה: היא תעשה את זה במוקדם או במאוחר – לא תהיה לה ברירה.

גאלב מג'אדלה: כי אי אפשר לעצור את תהליך הריבוי הטבעי של האוכלוסיה הערבית.

גאלב מג'אדלה: מה שקרה כאן בוועדת הגבולות סכנין הוא רק התחלה.

גאלב מג'אדלה: אני רוצה שאתה תדע ושכולם יידעו שכבר בחודש אוגוסט פניתי לשר הפנים, ואמרתי לו שאני מבקש לדעת מה קורה בוועדת הגבולות של סכנין, כי אני שומע דברים שמתנהלים שלא כשורה ושהוועדה הזאת נמשכת זמן רב.

גאלב מג'אדלה: על המכתב ששלחתי, שאקרא עוד מעט כי אני לא רוצה לבזבז את הזמן, השיב לי עו"ד לירון גולדברג, יועץ השר, ב-28 בספטמבר.

גאלב מג'אדלה: אני מניח שמכתבי נשלח חודש לפני המועד הזה, כי לשר לקח יותר זמן להשיב למכתבים.

גאלב מג'אדלה: הוא משיב לי: הנדון: ועדת גבולות סכנין-משגב.

גאלב מג'אדלה: "בהמשך לפנייתך לשר הפנים והנושא שבנדון, ברצוני לעדכנך כי הנושא טרם הגיע לשולחנו של השר.

גאלב מג'אדלה: למיטב ידיעתי, נקבעה ישיבה בנושא הנ"ל אצל המנכ"ל.

גאלב מג'אדלה: לאחר המלצת המנכ"ל בנושא, יועבר לשר.

גאלב מג'אדלה: " לאחר מכן כתבתי למנכ"ל בנושא ועדת הגבולות סכנין ב-22 בנובמבר.

גאלב מג'אדלה: מכתבים אלה הם בנוסף לשיחות רבות שקיימתי עם השר מדי שבוע.

גאלב מג'אדלה: כתבתי לאוסקר אבו-רזק המנכ"ל: "על פי מכתבו מיום 28 בספטמבר 2005 של עו"ד לירון גולדברג, יועץ שר הפנים, הנושא שבנדון נמצא בטיפולך.

גאלב מג'אדלה: אבקש לעדכני כיצד טופל הענין.

גאלב מג'אדלה: " העתק נשלח לבשיר מוחמד, ראש העיר סכנין, ולאזרח נוסף בשם מר חאלד חלאילה, שפנה אליי.

גאלב מג'אדלה: כתבתי מכתב נוסף ב-4 בדצמבר לסגנית השר רוחמה אברהם בנוגע להמלצות הוועדה שדנה בגבולות העיר סכנין.

גאלב מג'אדלה: כתבתי לה: "כבר בעבר התרעתי על תפקודה של ועדת הגבולות, וכעת מסתבר...

גאלב מג'אדלה: בדעתי לכנס בימים הקרובים את הוועדה שבראשותי לדון בנושא.

גאלב מג'אדלה: " גם כאן שלחתי העתק של המכתב למנכ"ל ולראש העיר סכנין.

גאלב מג'אדלה: אני שמח על כך שהיתה גם פניה של חבר הכנסת ברכה בנושא, ואנחנו מקיימים היום את הדיון.

גאלב מג'אדלה: ברשותך, אדוני יושב ראש הוועדה, אנחנו רוצים לשמוע סקירה על מה שקרה.

גאלב מג'אדלה: תשכיל אותנו ותאיר את עיננו כדי שנוכל לקדם את המאבק בדרך הנכונה והראויה לטובת כלל האזרחים בסכנין והאזור.

גדעון ביגר: חן-חן ליושב ראש ועדת הפנים.

גדעון ביגר: אני מודה על כך שניתנה לי האפשרות להציג בפני החברים הנכבדים שנמצאים כאן מה קרה בוועדה .

גדעון ביגר: הדבר מתומצת בדוח, אבל כפי שכולנו יודעים, קשה לתמצת בכמה עמודים את הדיונים שנערכו במשך כשנה וחצי ויותר.

גדעון ביגר: אני אתייחס לנקודה האחת שהעלית – הזמן הרב שלקח לעשות את עבודת הוועדה.

גדעון ביגר: נמצא כאן כבוד ראש העיר, שיכול להעיד באופן אישי מדוע הדבר הזה לקח כל כך הרבה זמן.

גדעון ביגר: העבודה הזאת ארכה זמן לא-רב יחסית בדרך הרגילה--

גאלב מג'אדלה: אולי אדוני יוכל לומר לנו תחילה מי היו חברי הוועדה.

גדעון ביגר: כן.

גדעון ביגר: אני חושב שזה כתוב: פרט לי, כיושב ראש, חברי הוועדה היו: גב' אסתר מנקיטה ממחוז הצפון; מר אבי קרמפה, שהוא יו"ר המועצה האזורית מעלה יוסף; מר חסיין אלהייב, יו"ר המועצה המקומית טובה-זנגריה; ואבי שומראי, שהיה יועץ שר הפנים לענייני רשויות מקומיות.

גדעון ביגר: הוועדה בקשה לקיים דיון מקיף בשל הנושא הטעון-מאוד שנוגע לסכנין.

גדעון ביגר: סכנין היא ספינת הדגל בנושא, ויעידו כל האנשים שהיו שהוועדה ישבה שמונה פעמים כדי לשמוע כל אדם שהיה לו איזשהו ענין בנושא.

גדעון ביגר: בהתאם לבקשות המקומיות, סיירנו בשטח פעם ופעמיים - סיור מטעם עירית סכנין וסיור מטעם משגב.

גדעון ביגר: בהתאם לבקשת סכנין, קיימנו גם דיונים מחוץ לסכנין ומחוץ למשגב.

גדעון ביגר: חלק מהדיונים התקיימו במשגב, במכון לחקר החברה הערבית והתכנון הערבי.

גדעון ביגר: קיימנו שם ישיבה.

גדעון ביגר: הישיבות היו ישיבות ארוכות ומעניינות, לטעמי, כאשר עשרות אנשים הופיעו בפני הוועדה, והדבר ארך זמן רב.

גדעון ביגר: לאחר מכן – ויודע זאת כבוד ראש העיר, ואשמח אם יאשר זאת – כוונתי היתה לנסות ולהגיע למצב שבו סכנין והמועצה האזורית משגב יסכימו ביניהן על שינוי הקו והעברת השטחים.

גדעון ביגר: הוועדה נאותה לתת לי את המנדט לנהל שיחות אישיות עם מר ארז קרייזלר ועם כבוד ראש העיר.

גדעון ביגר: שש פעמים נסעתי בזמני ועל חשבוני להפגש אישית עם ראש העיר ועם מהנדס העיר בפגישות אישיות, והיה צריך זמן עד שהם תיאמו את זמנם.

גדעון ביגר: נתתי את כל הזמן האפשרי כדי להפגש פעם, פעמיים ושלוש – מעבר לזמן של הוועדה.

גדעון ביגר: הפגשתי את הנוגעים בדבר לשיחות פנימיות פעם, פעמיים ושלוש – גם בסכנין וגם במשגב – כדי לנסות ולהגיע לאיזושהי הסכמה על ההעברה.

גדעון ביגר: חשבתי שאם נגיע לנוסחה, לפיה גם המועצה האזורית וגם עירית סכנין יחתמו על הסכם משותף לשתיהן, זה יהווה אות ומופת לשיתוף הפעולה בין יהודים לערבים במדינת ישראל, ויראה את הדרך לפתרון אותן בעיות שהעלית בדבריך.

גדעון ביגר: על אף המאמצים הסיזיפיים שעשיתי – ויעידו כל הנוגעים בענין עד כמה הדבר נעשה – לא הצלחנו להגיע להסכמה, וזו נמנעה בשל אי-הסכמה על 400 דונם.

גדעון ביגר: 400 דונם מנעו השגה של הסכם משותף בין הצדדים.

גדעון ביגר: אם תרצו, נפרט את הקטע בדיוק: הם נגעו ל-150 דונם באזור התעשיה, שאמור היה אזור תעשיה משותף, וכ-300 דונם נוספים בפינה הצפון-מערבית של סכנין.

גדעון ביגר: פרט לקטע הזה, אפשר היה להגיע להסכם.

גאלב מג'אדלה: מה היה סדר גודל של השטח אליו התייחס ההסכם?

גדעון ביגר: הסכם, לפיו שני הצדדים יסכימו על הדברים.

גדעון ביגר: אני שב ואומר: 400 דונם שלא הצליחו להסכים עליהם מנעו השגה של הסכם משותף בין שני הצדדים, כאשר שני הצצדים הראו רצון טוב מאוד והשתתפו בדיונים.

גדעון ביגר: לכן הדבר נמשך כל כך הרבה זמן.

גדעון ביגר: אני שב ואומר: שש פעמים לאחר שהוועדה דנה, נסעתי באופן אישי להפגש.

עבד-אלמאלכ דהאמשה: לא הבנתי: מה היה מוסכם?

גדעון ביגר: כל השאר היה מוסכם – ההמלצות שמופיעות כאן בדוח.

גדעון ביגר: זאת בנוסף ל-400 דונם נוספים.

גדעון ביגר: אם המועצה האזורית היתה מסכימה לתת את אותם 400 דונם, היינו יכולים לפתור את כל הבעיה; לא רק לפתור את הבעיה, אלא לראשונה בתולדות מדינת ישראל היינו מגיעים להסכמה משותפת של שני הצדדים.

גדעון ביגר: כפי שאמרתי, זה היה יכול להיות מודל לכך שאפשר להגיע לשיתוף פעולה.

גדעון ביגר: הדברים בסופו של דבר לא הסתדרו, ואז נאלצתי לחזור לוועדה ולדווח על כך שהמאמצים שלי לא הצליחו.

גדעון ביגר: הוועדה ישבה לאחר מכן ודנה בנושא.

גדעון ביגר: בוועדה היו דעות לכאן ולכאן – זו היתה ועדה דמוקרטית.

גדעון ביגר: ישבו שם חמישה אנשים.

גדעון ביגר: היו מי שתמכו במתן שטח גדול יותר – והיום אני יכול לבוא ולומר שהייתי אחד מהם.

גדעון ביגר: היו מי שטענו שיש לתת שטח קטן הרבה יותר, ובסופו של דבר הוועדה הגיעה לאותה המלצה, שהיא המלצת פשרה בין חברי הוועדה, שבאה ואמרה: זה מה שאנחנו מציעים לעשות.

גדעון ביגר: אני חושב שאחד הדברים המאוד-מיוחדים שהיו כאן - וגם זה היה בתאום עם האנשים, ואתם יודעים זאת – אחד הטיעונים המרכזיים הוא ששטחים ירוקים צריכים להשאר בידי המועצה האזורית, כי רק הם יכולים לשמור על יערות.

גדעון ביגר: אני לחצתי על הוועדה, בניגוד לעמדת מתכנן המחוז, בניגוד לעמדה של הממונה על המחוז ובניגוד לעמדה של כל הגופים הירוקים והגופים האחרים, ואמרתי שיש להעביר לסכנין את אותו תל-מורסאן, שהוא עמדת המפתח שמשקיפה על סכנין מלמעלה, על מנת שסכנין תראה לציבור שהיא יכולה לשמור על שטחים ירוקים.

גדעון ביגר: עמידה בכך תאפשר בעתיד להעביר שטחים ירוקים נוספים לעיריות הערביות ולמועצות המקומיות הערביות כדי שיוכלו לטפל בכך.

גדעון ביגר: אני חושב שנעשו כאן דברים נוספים מן הסוג הזה, בכיוון של לתת יותר ויותר לסכנין.

גדעון ביגר: אני חושב שהדברים שנעשו כאן – ואשמח אם האנשים שהיו כאן יעידו גם על מהלך הוועדה.

גדעון ביגר: שמעתי לצערי גם ממך על "בעיות בניהול הוועדה".

גדעון ביגר: אני מוחה על כך בתוקף.

גדעון ביגר: אני לא מכיר ועדות רבות אחרות, אבל זו היתה ועדה שהיתה פתוחה לכל האנשים.

גדעון ביגר: לא היה אדם שרצה להשמיע את דברו ולא שמענו.

גדעון ביגר: לא היה מצב שבו בקשו ישיבה נוספת והיא לא נעשתה.

גדעון ביגר: יעידו כאן שיצאתי אישית לסיור עם ראש העיר ועם מהנדס העיר לאותו תל-מורסאן ולמקומות אחרים.

גדעון ביגר: זהו סיור שנעשה אך ורק מטעמי בתוך הנושא הזה.

גדעון ביגר: לצערי, זהו הנושא היחידי שיש לי אתו בעיה.

גדעון ביגר: ההגדרה לפיה כבר במהלך עבודת הוועדה היו דברים לא-טובים בעבודת הוועדה – זה דבר שאין לו שום שחר.

גדעון ביגר: אשר להמלצות עצמן: לכל אחד יש כמובן את העמדה שלו.

גדעון ביגר: יודעים – ובהם גם כבוד ראש העיר – מה היתה משגב מוכנה לתת בתחילת הדרך.

גדעון ביגר: ברור היה מה סכנין מבקשת לקבל, ואני חושב שמה שניתן כאן הוא הרבה מעבר למה שהיתה משגב מוכנה לתת.

גדעון ביגר: ניתן כאן הרבה יותר.

גדעון ביגר: לא ניתנו אותם 400 דונם, שהפרידו בין הסכם משותף ראשון יהודי-ערבי במדינת ישראל בנוגע להעברת השטחים.

גדעון ביגר: אם יש שאלות לגבי פרטים מסוימים, אשמח להשמיע כל דבר.

גדעון ביגר: אני יכול לומר – ונראה לי שזה גם כתוב בדוח – שעמדת כל האנשים המקצועיים ממשרד הפנים, ומכל מערכת אחרת כעמדה מוסדית, היתה שלסכנין יש היום מספיק שטח להוציא כמה מאות דונמים להתפתחות עד לשנת 2020.

גדעון ביגר: יש כיום מספיק שטח להוציא כמה מאות דונמים להתפתחות עד לשנת 2020.

גדעון ביגר: אני כבר לא מדבר על כל השטח הרחב שנמצא בין סכנין לבין ערבה, לגביו סוכם בכל התוכניות שהוא יישאר שטח ירוק.

גדעון ביגר: יש שם שטח זיתים גדול מאוד של אלפי דונמים, שנמצאים בגבול המוניציפלי של העיריה.

גדעון ביגר: קיבלנו את עמדת העיריה, לפיה בשטח הזה לא מתוכננת בניה.

גדעון ביגר: על אף שהיתה התנגדות רבה – ויודעים זאת אנשים שיושבים כאן, שהשתתפו בכל הדיונים ושמעו את כל חוות הדעת של האנשים – קבלנו את עמדת העיריה, ולא קבלנו את העמדה של כל מי שאמרו שסכנין תלך מזרחה לכיוון ערבה, ותתאחד באיזושהי צורה עם השטח הגדול מאוד – אלפי דונמים שנמצאים שם, שיכולים להיות שטחים לבניה.

גדעון ביגר: הסתפקנו במה שנתנו כאן.

גדעון ביגר: ברור לחלוטין שכאשר מישהו מבקש כ-9,000 דונם, ומקבל 1,700 דונם – הדבר נראה הרבה פחות מכפי שהוא יכול, אבל אני מזכיר שהכוונה המקורית של משגב ושל הממונה על מחוז הצפון, מתכנן מחוז הצפון וכל האחרים, היתה לתת 350 דונם.

גדעון ביגר: יודעים את זה כאן.

גדעון ביגר: אם תסתכלו – 9,000 דונם בהשוואה ל-1,700 זו עמדה אחת; 300 דונם בהשוואה ל-1,700 זה הצד השני.

גאלב מג'אדלה: תודה רבה לאדוני, פרופ' גדעון ביגר.

גאלב מג'אדלה: משרד הפנים, בבקשה.

עבד-אלמאלכ דהאמשה: אדוני ירשה לי לשאול את יושב ראש הוועדה שאלה, רק כדי להבהיר את נושא הדונמים?

גאלב מג'אדלה: נאפשר למשרד הפנים, ולאחר מכן נשאל את שניהם יחד.

גאלב מג'אדלה: אבקש מנציג משרד הפנים להודיע לוועדה מהי התשובה שקבלת מראש המועצה האזורית משגב כאשר הוא הוזמן להופיע לכאן בפני הוועדה.

יהונתן בורוביץ: ראשית, אני רוצה לגעת בפניה שלך לשר, כי זה התפקיד שלי.

יהונתן בורוביץ: לאחר מכן אני אגע בנושא של ראש המועצה המקומית משגב.

יהונתן בורוביץ: פנייתך לשר נעשתה בחודש אוגוסט, כפי שציינת, ומסקנות הוועדה כפי שאני רואה כאן הגיעו למשרד בחודש אוקטובר בלבד.

יהונתן בורוביץ: אם כן, בוודאי שהן עדיין לא הגיעו לשולחן השר.

גאלב מג'אדלה: לא התכוונתי לכך.

גאלב מג'אדלה: במכתבים שלי התכוונתי לומר שאני כבר שומע, ושמגיעות אליי ידיעות על כך שיש בעיה עם הוועדה.

גדעון ביגר: אני מקווה שהדברים האלה הובהרו – איפה היתה הבעיה.

גאלב מג'אדלה: הבעיה היתה שזה התנהל יותר מדיי זמן.

גאלב מג'אדלה: יש בכך סחבת.

גאלב מג'אדלה: משגב שמה מקלות בגלגלים של תפקוד הוועדה.

גדעון ביגר: במפורש - - -

גאלב מג'אדלה: לא שפרופ' ביגר לא בסדר.

גדעון ביגר: אני מתנצל על כך שאני מתערב--

גאלב מג'אדלה: מהי ההתערבות, פרופ' ביגר?

גאלב מג'אדלה: אני אומר את דעתי, לא את דעתך.

גאלב מג'אדלה: אני אומר את דעתי, לפיה יש סחבת.

גדעון ביגר: על סמך מה?

גאלב מג'אדלה: על סמך העובדה שעבודת הוועדה נמשכה זמן רב, ועל סמך העובדה שמשגב תוקעים מקלות בגלגלים של תפקוד הוועדה.

גדעון ביגר: על סמך מה הדבר הזה נאמר?

גאלב מג'אדלה: על סמך ידיעות שלי.

גדעון ביגר: משגב תקעה מקלות?

גדעון ביגר: אולי כבוד ראש העיר יכול להבהיר לי?

גאלב מג'אדלה: אני לא מבקש הבהרות.

גאלב מג'אדלה: עם כל הכבוד, אני לא מבקש הבהרות.

גאלב מג'אדלה: אתה בעצמך אומר שזה התארך ימים, לילות ושבועות.

גדעון ביגר: באחריותי האישית שלי.

גאלב מג'אדלה: בסדר גמור.

גאלב מג'אדלה: אני מצפה מוועדה שתקיים מספר ישיבות בתוך חודשיים, תקיים סיורים ותביא המלצות.

גאלב מג'אדלה: מי שרוצה לקבל עליו תפקיד, חייב למלא אותו בקצב ובלוח זמנים סביר; אחרת, יאמר למי שממנה אותו: סליחה, אינני יכול למלא את המשימה הזאת.

גאלב מג'אדלה: אני אדם עסוק מאוד וחשוב מאוד.

גאלב מג'אדלה: כי יישוב שלם – אלפי אזרחים – מחכים כל יום.

גאלב מג'אדלה: מאשימים אותם על כך שהם בונים בניה בלתי חוקית; לא מפני שהיא בניה בלתי - - - אלא מפני שהמערכות שלנו לא נותנות להם את הכלים, כי תוקעים אותם בכל פעם.

גאלב מג'אדלה: עכשיו יש תקיעה אחר תקיעה.

גדעון ביגר: אני מאוד מתנצל, ומאוד מבקש סליחה.

גדעון ביגר: לא היתה שום דחיה, אלא הדבר היה תלוי בלוח הזמנים של כבוד ראש העיר וכבוד ראש המועצה האזורית.

גדעון ביגר: אני, כיושב ראש הוועדה, העמדתי את עצמי, והייתי מוכן לבוא יום אחרי יום ושבוע אחרי שבוע כדי לקיים את הישיבה.

גדעון ביגר: ההאשמות שמוטלות כאן ביושב ראש הוועדה, על כך שלא היה לו זמן--

גאלב מג'אדלה: לא, לא, סליחה.

גדעון ביגר: זה מה שאני שמעתי.

גדעון ביגר: אני מתנצל.

גאלב מג'אדלה: אז אתה שומע שמיעה סלקטיבית.

גדעון ביגר: רגע, זה לא נאמר?

גאלב מג'אדלה: אני אמרתי – משגב.

גאלב מג'אדלה: לא אמרתי – יושב ראש הוועדה.

גאלב מג'אדלה: אמרתי משגב.

גדעון ביגר: לא משגב.

גדעון ביגר: לא נכון.

גאלב מג'אדלה: אז אני אומר לך את דעתי, לא את דעתך.

גאלב מג'אדלה: עם כל הכבוד, אתה תגיד את דעתך.

גאלב מג'אדלה: אני לא בקשתי ממך שתשמיע את דעתי.

גדעון ביגר: אני שמעתי האשמות, לפיהן אם יושב ראש הוועדה - - -

גאלב מג'אדלה: סליחה, מתי מוניתם?

גדעון ביגר: מונינו לפני שנה וחצי.

גאלב מג'אדלה: שנה וחצי הם זמן ארוך מדיי כדי להגיש המלצות.

גדעון ביגר: שאל בבקשה את כבוד ראש העיר.

גאלב מג'אדלה: אני אשאל גם את משגב.

גאלב מג'אדלה: למה אתה אומר צד אחד?

גדעון ביגר: לא צד אחד – שני הצדדים, אבל לא אני.

גאלב מג'אדלה: למה אתה רוצה שאני אשאל את ראש העיר סכנין ולא את ראש המועצה האזורית משגב?

גדעון ביגר: כי הוא נמצא כאן.

גאלב מג'אדלה: אין דבר כזה – מי שנמצא אשם?

גאלב מג'אדלה: מי שלא בא לוועדה ומבזה את הכנסת הוא מי שצריך להאשים אותו, עם כל הכבוד.

גדעון ביגר: אמת, אני מסכים אתך.

גאלב מג'אדלה: מי שמופיע בפני הוועדה בכבוד הראוי, ולא מחרים את הוועדה – מי שצודק ומי שצריך לתת לו את כל המחמאה; לא מי שמחרים את הוועדה כי הוא מתנהג בהתנהגות שלא ראויה לאיש ציבור.

גאלב מג'אדלה: גם זה יטופל.

גדעון ביגר: אני מבקש להגן על עצמי.

גאלב מג'אדלה: אני לא ביקשתי ממך להגן עליו.

גאלב מג'אדלה: על עצמך הגנת, וזה נרשם.

גאלב מג'אדלה: שנה וחצי זה לא פרק זמן סביר, עם כל הכבוד, ולא מענינות אותי הסיבות.

גאלב מג'אדלה: אבל אחת הסיבות היא מועצת משגב, וזה ברור כשמש.

יונתן בורוביץ: בנוגע לעבודת הוועדה: הדרג המקצועי במשרד סבור שהוועדה עשתה עבודה רצינית ויסודית.

יונתן בורוביץ: אם יורשה לי להוסיף, אנחנו מעדיפים ועדה שתעבוד קצת יותר זמן ובאמת תשמע את כל הצדדים על פני ועדה שתעבוד באופן בלתי יסודי, ותגיש את המסקנות שלה כעבור חודשיים וחצי.

גאלב מג'אדלה: יש גם שביל הזהב.

גאלב מג'אדלה: אין שחור ולבן.

גאלב מג'אדלה: יש גם שביל זהב, ואל תמרחו כאן שום דבר.

גאלב מג'אדלה: לא יעזור לכם כלום.

גאלב מג'אדלה: אני לא נביא מגלה עתידות.

גאלב מג'אדלה: אם כתבתי לשר חמישה חודשים לפני כן, סימן שיושב ראש הוועדה נזון מאינפורמציה נכונה – תודו על האמת.

יונתן בורוביץ: אני מודה על האמת.

יונתן בורוביץ: אני חושב שהעובדה שפרופ' ביגר בא להציג את עמדתו היא הוכחה לניקיון כפיו.

גאלב מג'אדלה: כל הכבוד לפרופסור.

גאלב מג'אדלה: אני מכבד את הפרופסור.

גאלב מג'אדלה: יש ועדה אחרת, שאתם מיניתם, ו-14 שנה אתם לא נותנים ליישם את המלצותיה.

גאלב מג'אדלה: זה מחדל נוראי שאתם צריכים להתבייש בו.

גאלב מג'אדלה: 14 שנה.

גאלב מג'אדלה: לא ניתן לכם הנחות היום.

גאלב מג'אדלה: תמשיך, בבקשה.

יונתן בורוביץ: זה מביא אותי לנקודה הבאה: ההמלצות של פרופ' ביגר – טובות או רעות ככל שיהיו – הן בגדר המלצות.

יונתן בורוביץ: הן צריכות להיות מאומצות על ידי הדרג הפוליטי.

יונתן בורוביץ: כרגע, כפי שאתה יודע, אין במשרד דרג פוליטי שיאמץ את ההמלצות האלה או ישלול אותן.

יונתן בורוביץ: הן ימשיכו לשבת עד כינון הממשלה הבאה.

יונתן בורוביץ: אם אתם רוצים לדון לגופו של ענין בהמלצות הוועדה – בבקשה; פרופ' ביגר נמצא כאן, וכפי שהוא הציע קודם – שטחו את טענותיכם לפניו.

גאלב מג'אדלה: כעת, לגבי ההודעה השניה: אתם נתבקשתם כמשרד להזמין את ראש המועצה האזורית משגב.

יונתן בורוביץ: דברתי אתו.

גאלב מג'אדלה: קיבלתם תשובה ממנו, והיא נרשמה כאן לפניי.

גאלב מג'אדלה: מה היתה התשובה?

יונתן בורוביץ: הוא דיבר גם אתך, כבוד היושב ראש?

גאלב מג'אדלה: הוא לא דיבר אתי.

גאלב מג'אדלה: אל תקבע עובדות שאתה לא מכיר.

יונתן בורוביץ: ראש המועצה המקומית משגב מר ארז קרייזלר לא דיבר אתך?

גאלב מג'אדלה: הוא אמר לך שהוא דיבר אתי?

יונתן בורוביץ: כן, בטלפון.

גאלב מג'אדלה: מה הוא הודיע לך?

יונתן בורוביץ: שהוא לא מתכוון להגיע לישיבת הוועדה.

גאלב מג'אדלה: יפה.

גאלב מג'אדלה: זה נרשם בפרוטוקול.

גאלב מג'אדלה: הוא אמר לך סיבה?

יונתן בורוביץ: לא.

גאלב מג'אדלה: אתה בטוח?

יונתן בורוביץ: אני לא הבוס שלו.

גאלב מג'אדלה: הוא לא אמר לך שהוא לא מתכוון להגיע לוועדת הפנים ואיכות הסביבה כי הוא מסוכסך עם יושב ראש הוועדה?

יונתן בורוביץ: לא.

יונתן בורוביץ: אני מסרב - - -

גאלב מג'אדלה: עכשיו אני מודיע לך: הוא לא דיבר אתי, לא פנה אליי ולא החליף אתי מילה.

גאלב מג'אדלה: אני רוצה שיירשם בפרוטוקול: היה לי עימות אתו ביום חמישי האחרון בבוקר בנושא בית הקברות של ערבה.

יונתן בורוביץ: אז הוא כן דיבר אתך.

גאלב מג'אדלה: ביום חמישי האחרון, ולא בנושא הוועדה.

גאלב מג'אדלה: הוא דיבר בנושא בית הקברות ערבה.

גאלב מג'אדלה: הודעתי לו בפורום של 17 אנשים – של כל נציגי הממשלה של כל המשרדים – שלא הוא ייקבע לערבה היכן יהיה בית הקברות שלה.

גאלב מג'אדלה: ערבה תתכנן ותקבע היכן יהיה בית הקברות שלה.

גאלב מג'אדלה: כי בתכנון צריך לשתף קהילה ונציגי ציבור.

גאלב מג'אדלה: מדובר בבית הקברות של ערבה, ורק ערבה ונציגי הציבור שלה ייקבעו היכן יהיה בית הקברות – לא בהר אלא במישור.

גאלב מג'אדלה: על כך היה הוויכוח ועל כך היה העימות.

גאלב מג'אדלה: זה לא שייך לנושא של גבולות סכנין.

גאלב מג'אדלה: על כן אנחנו נטפל בדרכים הראויות, על פי הנוהלים והתקנות של הכנסת, באיש ציבור שאינו מוכן להופיע בפני ועדת הפנים של הכנסת בנושא שנוגע ליישוב שלו – במקרה זה, ראש המועצה המקומית משגב.

גאלב מג'אדלה: תודה רבה.

גאלב מג'אדלה: לאחר ששמענו את נציגי הממשלה – נציג משרד הפנים ונציגי הוועדה שהיא מינתה – אני מעביר את זכות הדיבור תחילה לחבר הכנסת ברכה, כמי שהצטרף אליי להצעה לדיון.

מוחמד בשיר: אדוני היושב ראש, אני חושב שבענין הזה לא צריך לטפל בכלים פורמליים ואדמינסטרטיביים; צריך לבחון את הדבר במבחן הסבירות.

מוחמד בשיר: זה לא נושא של פערים סטטיסטיים – העיריה ביקשה 8,000 דונם, הוועדה אישרה 1,700 דונם ומשגב היתה מוכנה לתת 300 דונם.

מוחמד בשיר: זה פשוט נשמע הזוי ומגוחך.

מוחמד בשיר: ועדת הגבולות צריכה לבחון על פי הצרכים ועל פי עקרונות הצדק הטבעי והתפתחות היישוב.

מוחמד בשיר: כשהעליתי את הנושא הזה במליאת הכנסת, אמר יושב-ראש הכנסת בבדיחות הדעת:

מוחמד בשיר: אולי התכוונו לכך ש-1,700 הדונמים שנוספו לסכנין נועדו להרחבת חניון האיצטדיון.

מוחמד בשיר: יכול להיות שענין כזה נשמע סביר.

מוחמד בשיר: מדובר ביישוב של 26 אלף איש.

מוחמד בשיר: עם קום המדינה היו לו 70 אלף דונם.

מוחמד בשיר: ראש המועצה האזורית משגב, שמוכן לתת או לא לתת, למעשה לא נותן אלא מחזיר.

מוחמד בשיר: אני חושב שהצדק הטבעי צריך לחול גם על מועצות אזוריות, על אף שהן הוקמו לדעתי על מנת להשתלט על קרקע.

מוחמד בשיר: הרי לא ייתכן שהמועצה האזורית משגב, שמספר תושביה הוא 8,000, משתרעת על פני 183 אלף דונם, ואילו שטח השיפוט של העיר סכנין, שמונה 26 אלף תושבים, הוא כפי שהוא.

גאלב מג'אדלה: ועוד 422 - - -

גדעון ביגר: 183,422 - - -

מוחמד בשיר: אני חושב שזה פשוט לעג לרש.

מוחמד בשיר: כפי הנראה, המועצה האזורית משגב מחליפה פונקציות של הממשל הצבאי.

מוחמד בשיר: זאת לא הפעם הראשונה שבה יש עימות עם המועצה הזאת – גם בנושאים של - - - גם בעניינים של - - - ההתנהגות של ראש המועצה היא לא התנהגות של נבחר ציבור ושל שכן, שנפל בחלקו להשתלט על הקרקע שהופקעה מתושבים ערביים.

מוחמד בשיר: הוא נוהג כאילו הוא הקאובויי של הרי הגליל.

מוחמד בשיר: זה דבר חמור.

מוחמד בשיר: גם במצב רגיל, אני חושב שראש מועצה היה צריך לבחון את הדברים בצורה אחרת.

מוחמד בשיר: עצם העובדה שהאיש הזה לא טורח לבוא לוועדת הפנים של הכנסת – ואגב, עובד ציבור ונבחר ציבור חייב על פי החוק להופיע בפני הוועדה.

מוחמד בשיר: אני מבקש שהוועדה תשתמש בכל הכלים העומדים לרשותה כדי לבוא אתו בדין ודברים, וליידע בנוסף את יושב ראש הכנסת על כך שיש כאן זילות של ועדת הכנסת.

מוחמד בשיר: סכנין הפכה לא רק לסמל בכדורגל; גם לפני הכדורגל היא היתה סמל בנושא המאבק על הקרקעות.

מוחמד בשיר: ביום האדמה ב-1976 כל מה שקרה אז היה סביב שטח 9.

מוחמד בשיר: בסופו של דבר, השטח הזה הוחזר לתושבים.

מוחמד בשיר: אז למה מתכוונות הרשויות כאשר הן מחפות על ראש המועצה האזורית?

מוחמד בשיר: הן מצפות לכך שיהיה יום אדמה נוסף על מנת להתעשת ולתת לעיר סכנין ולתושבים הערביים את הצרכים שלהם?

מוחמד בשיר: לאן הם רוצים לדחוף את הציבור הזה?

מוחמד בשיר: לדחוף אותו לעימות, ולאחר מכן להתחיל לתקן את הדברים?

מוחמד בשיר: רוצים את המהדורה השניה של מה שקרה ברוחה?

מוחמד בשיר: לאחר שהיו עימותים קשים והפגנות סוערות, הצדק והמשא ומתן ההגיוני והסביר הוביל לכך שהיו הרחבות של שטח השיפוט של הכפרים בוואדי ערה.

מוחמד בשיר: למה צריך לעשות את הדברים בדרך הקשה?

מוחמד בשיר: הוועדה יכלה לחסוך את עוגמת הנפש, להרחיב את יריעת החשיבה שלה מעבר לנושאים הפרוצדורליים והפורמליים, וללכת לכיוון של קריאה נכונה של צרכי העיר סכנין במקרה שיושב ראש הוועדה נכשל בניסיונות הגישור בין הצדדים – כפי שהוא אמר, ואני מאמין לו.

מוחמד בשיר: לכן הדברים מקוממים ובלתי סבירים.

מוחמד בשיר: אני חושב שיש מקום לכך שמשרד הפנים ייתן ייפוי כוח נוסף לוועדה הזאת – או בהרכב אחר – על מנת לבחון מחדש את המסקנות של הוועדה בנושא של הרחבת שטח השיפוט, וללכת לקראת הבקשה של עירית סכנין.

מוחמד בשיר: בסופו של דבר, עירית סכנין מבקשת להחזיר לה מה שהיה לה.

מוחמד בשיר: לא עושים אתה טובות או חסד, ולא מחלקים לה נדבות.

מוחמד בשיר: תודה רבה, אדוני.

מוחמד בשיר: אני רוצה לציין גם דברים מהצד החוקי והצד המשפטי.

מוחמד בשיר: אמנם אני לא משפטן, אבל אני מוצא לנכון לציין, אדוני היושב ראש, שמלכתחילה פרופ' ביגר היה צריך לפסול את עצמו.

מוחמד בשיר: מדוע?

מוחמד בשיר: נוהל תקין במדינת ישראל הוא שכשאדם שבא לשופט והוא מוכר לשופט, הוא אומר לו: אדוני, אני מעביר את הטיפול למישהו אחר.

מוחמד בשיר: זהו היושר האמיתי.

מוחמד בשיר: זהו הצדק.

מוחמד בשיר: הצדק צריך גם להיעשות, ולא רק להיראות.

מוחמד בשיר: לא יעלה על הדעת שאדם עם דעות קדומות, שכבר הוכנס לו לראש באיזה מצב הוא נמצא, והוא צריך להעביר אום אל פחם למקום אחר, יהיה הבורר לגבי השטח שאבא, סבא וסבתא נולדו בו.

מוחמד בשיר: אתן דוגמה: בשטח תרדיון יש לאבא שלי 67 דונם, שהיו.

מוחמד בשיר: אבא שלי נולד שם.

מוחמד בשיר: כשבאתי עם אבא וסבא לשם – ואני היום בן 64 – אמר לי סבא: אחמד, אבא שלך נולד כאן תחת העץ.

מוחמד בשיר: סבתא היתה בהיריון, ובזמן הזה לא היו בתי חולים, היא היתה קוצרת חיטה, ונולד באותו שטח.

מוחמד בשיר: אני היום עובר, ורואה את השטח שבו נולד אבא, תחת העץ הזה – איך זה לא שייך לסכנין?

מוחמד בשיר: זה נותן נורה אדומה.

מוחמד בשיר: האל ברא אותנו כדי שנחיה ביחד.

מוחמד בשיר: אני לא קיצוני, ואני לא אוהב את הקיצוניות.

מוחמד בשיר: אני אוהב את היושר ואת הוויתור.

מוחמד בשיר: הא-ל ברא אותנו כדי שנחיה ביחד, יהודים וערבים ביחד בשלום.

מוחמד בשיר: כך אמרו הרבה חכמים – גם מהמגזר הערבי וגם מהמגזר היהודי.

מוחמד בשיר: לא יעלה על הדעת להגשים חלום של אחווה, דו קיום ושכנות טובה מבלי להתייחס לכל העובדות.

מוחמד בשיר: אני אתייחס כאן לארבע נקודות בלבד, שהן אמת ממש: (א) הוועדה לא התייחסה כלל לצרכים של הציבור – עובדה שבאותם 1,700 דונם יש 1,200 דונם שאסור לבנות בהם.

מוחמד בשיר: אני הייתי בוועדת התכנון והבניה בסכנין, ואני יודע מה מתרחש.

מוחמד בשיר: זהו שטח ירוק, ולא ניתן לבנות בדונמים האלה שום דבר; (ב) הוועדה לא התייחסה באופן מעמיק לכל הבדיקות בשטח שהיה; (ג) בצרכים שאותם אנחנו צריכים, אנחנו לא נוכל להביא יזמים ולא נוכל להקים מפעלים, לפתח את האזור ולהכשירו.

מוחמד בשיר: זהו דבר שיוצר אבטלה, שנאה ומצב שאנחנו לא רוצים בו.

מוחמד בשיר: אני חוזר ואומר: אנחנו רוצים לייצר אחווה והבנה.

מוחמד בשיר: אני גדלתי בקיבוץ והתחתנתי בקיבוץ, ואני יודע מהם חיים משותפים.

מוחמד בשיר: חיים משותפים הם חיים שבהם אחד מתחשב בשני.

מוחמד בשיר: לכן, לגבי הדרך שבה נקטה הוועדה, הייתי מבקש מאדוני הפרופסור: אם הוא מפקד טוב וחייל טוב, שיודע להתנצל ולהודות בטעות – גם אני מעסיק עובדים רבים, וכשאני טועה בדבר-מה, אני קם ואומר: אני מתנצל.

מוחמד בשיר: אני מבקש לרדת מזה – אם אדוני יודיע בפורום הזה שכבודו לא התייחס לכל הצרכים של הציבור, לא התייחס לכל האיכפתיות של הציבור הזה של התושבים, יקום ויגיד שהוא מוכן להודות בכך שהוא טעה, שלא היתה בדיקה לעומק.

מוחמד בשיר: הוא יביא לכך שתהיה אווירה טובה, ואנחנו נגיד: הנה היושר, הנה האמת, הנה הצדק יוצא לאור.

גאלב מג'אדלה: תודה רבה לאדוני.

גאלב מג'אדלה: אבקש להעביר את רשות הדיבור לראש העיר סכנין, בבקשה.

מוחמד בשיר: אני מסכים עם דבריו של חבר הכנסת ברכה.

מוחמד בשיר: אני חושב שהענין כולו הוא ענין פוליטי, ולא מקצועי.

מוחמד בשיר: אבל למען ההגינות, אתייחס לנקודה שצריך להבהירה לגבי יושב ראש הוועדה פרופ' גדעון ביגר: אני חושב שהוא ניהל את ישיבות הוועדה בצורה יפה.

מוחמד בשיר: הוא השקיע הרבה זמן – גם סיורים וגם ישיבות בעירית סכנין, במועצה המקומית משגב ובעילבון – כך שמבחינת לוח הזמנים, מאז שהתחילה הוועדה לתפקד ועד שהיא סיימה, אין לנו שום טענות מבחינתנו.

מוחמד בשיר: אבל זה לא כל כך חשוב מבחינתנו.

מוחמד בשיר: מה שחשוב יותר הן ההמלצות, והמלצותיה של הוועדה ידועות מראש.

מוחמד בשיר: מדוע?

מוחמד בשיר: כי הרכב הוועדה מלכתחילה לא היה מאוזן ולא הגון.

מוחמד בשיר: ידענו מראש, שהרכב הוועדה יחייב המלצות של שלושה מול שניים, והרושם שלנו וההרגשה שלנו היו שיושב ראש הוועדה היה אמין ומשוכנע בבקשת עירית סכנין להרחבת תחום השיפוט.

מוחמד בשיר: אבל עצם חברותה בוועדה של מזכירת הוועדה המחוזית של המחוז בנצרת – אנחנו לא הסכמנו למינוי הזה, ובאחת הישיבות היא אפילו התנהגה בצורה גלויה ביותר, אמצה את עמדת המועצה האזורית משגב, והתחילה להגן על העמדה הזאת.

גאלב מג'אדלה: מי זו?

מוחמד בשיר: אסתר מנקיטה.

מוחמד בשיר: כבוד יושב ראש הוועדה יודע שהתנהל ויכוח אתה, ואמרנו שהיא לא ראויה להיות בהרכב הוועדה.

מוחמד בשיר: אבל מה לעשות, אנחנו חיים במדינה שבה מי שקובע הוא מי שיושב למעלה, והתושבים חסרי אונים.

מוחמד בשיר: הבקשה שלנו מתייחסת ל-8,400 דונם, וזו בקשה הוגנת, המתבססת על נימוקים תכנוניים ועל הצרכים של עירית סכנין לשנת 2020.

מוחמד בשיר: זוהי בקשה הוגנת וצודקת, שאיננה מופרכת או מוגזמת.

מוחמד בשיר: אני מעיר שהיתה בקשה בעבר, שהתייחסה לעשרות אלפי דונמים.

מוחמד בשיר: אמרנו שאנחנו לא נשחק את המשחק הזה, כפי שעושים בבתי המשפט כאשר דורשים הרבה ומקבלים פחות-או-יותר את מה שרוצים.

מוחמד בשיר: אמרנו: בואו נהיה הגונים; נגיש בקשה מנומקת והגיונית, וכך עשינו.

מוחמד בשיר: הסברנו את עמדתנו – הן לגבי הצורך באזור תעשיה ובהרחבתו, הן לגבי בניה עצמית ואפילו לפרוייקטים של משרד השיכון, לבנית מוסדות ציבור.

מוחמד בשיר: בנוסף, בקשנו שטח פתוח, כי אם יש לתושב סכנין שעה פנויה, אני לא יכול לעשות נופש ב - - - זה לא יכול להיות.

מוחמד בשיר: דבר כזה לא יימשך.

מוחמד בשיר: אדוני היושב ראש, כפי שציין חבר הכנסת ברכה, לסכנין היה בשנת 1948 תחום שיפוט של יותר מ-70 אלף דונם.

מוחמד בשיר: שיטת הסלאמי נכונה גם ביחס לסכנין: בואו ניקח עשרת אלפים דונם מכאן; בואו נפקיע 200 אלף דונם נוספים מכאן.

מוחמד בשיר: הרי מפעל רפא"ל מוקם רובו ככולו על אדמת סכנין.

מוחמד בשיר: המחנה הצבאי ממוקם במרחק של כ-100 מטר מבית הספר.

מוחמד בשיר: הרי מטרת קיומן של המועצות האזוריות בכל רחבי הארץ היא לשמור על קרקע פתוחה – זה כתוב.

מוחמד בשיר: זו המטרה העיקרית.

מוחמד בשיר: אבל מאחורי הקלעים יש מדיניות.

מוחמד בשיר: אם המועצה האזורית באמת הוקמה בשנת 1982 כדי להגן על אזורים פתוחים, למה מקימים אזורי תעשיה ליד הבתים של היישוב סכנין?

מוחמד בשיר: למה מקימים מחנה צבאי ליד הבתים?

מוחמד בשיר: למה מקימים מפעל צבאי מסוכן ליד סכנין?

מוחמד בשיר: סוגרים אותנו מכל הבחינות, למעט הצד המזרחי.

מוחמד בשיר: אנחנו גאים בכך שיש לנו עצי זית, שמהווים עבורנו מקור לגאווה.

מוחמד בשיר: אנחנו רוצים שכל המשפחה תהיה תחת עץ הזית בעונת הקטיף.

מוחמד בשיר: למה לא?

מוחמד בשיר: אנחנו רוצים לשמור על הדברים האלה.

מוחמד בשיר: אנחנו רוצים להיות שווים, ולא לקבל נדבה מאף אחד.

מוחמד בשיר: לא מארז קרייזלר.

מוחמד בשיר: אנחנו תושבי מדינת ישראל.

מוחמד בשיר: סכנין היא חלק בלתי נפרד מהגליל ומהמדינה.

מוחמד בשיר: אנחנו רוצים את הזכות שלנו, את העתיד של הילדים שלנו.

מוחמד בשיר: כפי שאמר אלכס, מתכנן המחוז: למה לא תסכים להעביר לסכנין את השטח שעליו הוקם הימ"ח?

מוחמד בשיר: אתה רוצה שהזבל יהיה על סכנין, ושאתה תקבל את הארנונה?

מוחמד בשיר: איזה צדק זה?

מוחמד בשיר: עקרונית אנחנו לא נתנגד, למרות שהיה ויכוח רציני בשנת 2000.

מוחמד בשיר: יש בנוסף הבטחה של ד"ר סנה, שהיה בזמנו סגן שר הבטחון.

מוחמד בשיר: הוא הגיע להסכם עם ראש העיר דאז מוסטפה אבורייא, והתחייב בפניו להעביר 3,500 דונם לצורכי בניה.

מוחמד בשיר: אבל מה אנחנו עושים כשבוועדה יש הרכב של שלושה מול שניים לפחות?

מוחמד בשיר: מה נעשה?

מוחמד בשיר: המלצות הוועדה לא רק שלא פותרות את הבעיה של סכנין לשנת 2020 אלא זאת הכרזת מלחמה על היישוב סכנין.

מוחמד בשיר: אני אומר את זה בכל האחריות.

מוחמד בשיר: בשנת 1976 יצאנו לרחובות נגד הפקעה וסגירת שטחים חקלאיים בפני פלאחים.

מוחמד בשיר: המדיניות הזאת לא תמשך.

מוחמד בשיר: אנחנו אומרים שהגיע הזמן לעשות העדפה מתקנת, וכך הפוליטיקאים אומרים – מגיע לסקטור הערבי העדפה מתקנת.

מוחמד בשיר: נחיה על זה עוד 40 שנה?

מוחמד בשיר: הסיסמאות האלה יקדמו משהו?

מוחמד בשיר: זה לא יקדם.

מוחמד בשיר: מבחינה מקצועית ועניינית, אבקש מהמנדס להסביר לכבודו ולחברי הוועדה מהי ההגינות שעומדת מאחורי הבקשה שלנו, ואת הנימוקים לבקשה.

גדעון ביגר: אני רוצה להודות לכבוד ראש העיר על הדברים שאמר ביחס לתפקוד הוועדה.

גדעון ביגר: אני חושב שהדברים הללו הם אכן נכונים ואמיתיים.

גדעון ביגר: תודה, אדוני ראש העיר.

עיסמאן סולימאן: התבקשתי להציג את הדברים בקצרה – אני אשתדל ככל האפשר, אבל אני מבקש שתהיו קצת סבלניים לגביי, כי זו הפעם הראשונה שבה ניתנת לי הזדמנות להציג את הדברים בפני פורום כזה, ולהסביר את עמדתנו ואת הרגשתנו ביחס לכל מה שקורה כאן.

עיסמאן סולימאן: למען האמת, לאחר 15 שנים של עבודה כמהנדס עיר, איבדתי באופן אישי אמון בממסד הקיים.

עיסמאן סולימאן: זה לא קרה עכשיו, אלא תקופה ארוכה של מספר שנים, בזמן הכנת תוכנית אב לסכנין.

עיסמאן סולימאן: סכנין הגישה בקשות להרחבת תחום השיפוט שלה לפני כ-20 שנה.

עיסמאן סולימאן: לאחר כינון המועצה האזורית משגב בשנת 1982, סכנין כל הזמן הגישה בקשות להרחבת תחום השיפוט, וכל הזמן הבקשות נדחו – אפילו ללא דיון.

עיסמאן סולימאן: לפני 5 שנים הגשנו בקשה.

עיסמאן סולימאן: הבקשה שהגשנו הוקפאה כל הזמן, ולפני שנה וחצי מינו ועדת חקירה.

עיסמאן סולימאן: לפני כן מינו ועדות חקירה אחרות לפני בחירות, והן בוטלו לאחר הבחירות.

עיסמאן סולימאן: אני אומר את הדברים האלה כדי שתתרשמו בנוגע להתייחסות.

עיסמאן סולימאן: ועדת החקירה מונתה, והבקשה להרחבת תחום השיפוט נדונה לאחר הכנת תוכנית אב לסכנין.

עיסמאן סולימאן: במסגרת התוכנית הזאת נבדקו כל צרכי היישוב.

עיסמאן סולימאן: במסגרת התוכנית הזאת נקבע בצורה מפורשת שיש צרכים גדולים.

עיסמאן סולימאן: הדיון היה דיון תכנוני ולא פוליטי, וכל היועצים קבעו שסכנין צריכה להתרחב צפונה עד לכביש העוקף.

עיסמאן סולימאן: הכביש העוקף הוא הכביש שנמצא צפונית לסכנין.

עיסמאן סולימאן: יש צורך בתוספת של 2,500 דונם למגורים ושטח ציבורי.

עיסמאן סולימאן: אני רוצה להצהיר כאן אחת ולתמיד, כדי שכולם יידעו: בתוך ה-9,680 הדונמים של סכנין, יש רק כ-130 דונם שטחי ציבור, שהם בתי ספר, שבחלקם קיימים מזמן המנדט.

עיסמאן סולימאן: אני מציין את הדברים כדי שתדעו על אלו צרכים אנחנו מדברים – מהם הפרמטרים לגבי שטחים ירוקים ושטחים ציבוריים, ומה יש בסכנין.

עיסמאן סולימאן: נקבע במפורש שהשטח שיענה על כל הצרכים האלה נמצא בצד צפון.

עיסמאן סולימאן: מדוע בצד צפון?

עיסמאן סולימאן: כי סכנין סגורה מכל צדיה האחרים, וזה לא במקרה.

עיסמאן סולימאן: שם נמצאות אדמות מינהל, ובאמצעותן ניתן לפתור את הבעיות של זוגות צעירים וגם את הבעיה של שטחים ציבוריים.

עיסמאן סולימאן: אמרו כבר לפניי, שכשרצינו להקים מגרש כדורגל, לא מצאנו שטח של 50 דונם, שאפשר להקים עליו מגרש כדורגל.

עיסמאן סולימאן: אני אומר בצורה המופרשת והברורה, ויעיד יושב ראש הוועדה: לאורך כל הזמן האמנו שיושב ראש הוועדה יעשה צדק.

עיסמאן סולימאן: למען האמת, התאכזבתי.

עיסמאן סולימאן: כל הזמן שמעתי מפיו בישיבות שהתקיימו ביננו בארבע עיניים ובישיבות בפורום, שמבחינתו כל מה שכתבנו וביקשנו צודק, ושאם זה היה תלוי בו, מגיעים לנו 8,400 הדונמים שבקשתנו.

עיסמאן סולימאן: הוא אמר את זה בחצי - - - כי אנחנו לא הגזמנו.

עיסמאן סולימאן: הרי מה ביקשנו?

עיסמאן סולימאן: ביקשנו עד לכביש העוקף – פחות-או-יותר, מה שהומלץ על ידי המתכננים שהכינו את תוכנית האב.

עיסמאן סולימאן: כדי שתדעו: כשהגענו לוועדה המחוזית עם תוכנית האב הזאת, מתכנן המחוז והממונה על המחוז לא אישרו את התוכנית שהומלצה על ידי המתכננים.

עיסמאן סולימאן: כשלחצנו כדי לבדוק למה הם לא מאשרים, קבלנו את התשובה: זה הונחת עלינו מלמעלה.

עיסמאן סולימאן: זה נאמר בצורה מפורשת.

עיסמאן סולימאן: למה אני אומר שאין אמון בממסד הקיים?

עיסמאן סולימאן: כי זה הונחת.

עיסמאן סולימאן: מי הנחית?

עיסמאן סולימאן: מה מנחית?

עיסמאן סולימאן: מי מקבל את ההנחתות האלה?

עיסמאן סולימאן: אף אחד כאן לא יודע.

עיסמאן סולימאן: כשבאנו לפשרה – כי אני רוצה להבהיר את הפשרה שדיבר עליה פרופ' גדעון ביגר: אנחנו הסכמנו לפשרה, אך לא לפשרה המדוברת.

עיסמאן סולימאן: פרופ' ביגר הציג רק את חצי הכוס המלאה, ולא הסתכל על הצד השני.

עיסמאן סולימאן: משגב טענו מלכתחילה שהם מוכנים לתת 370 דונם בלבד מצד צפון.

עיסמאן סולימאן: זה מה שהיה בהמלצות.

עיסמאן סולימאן: הוועדה קבלה את מה שמשגב הסכימה לו.

עיסמאן סולימאן: למה להסתיר את זה, ולמה לומר שנתנו לנו 1,200 דונם נוספים?

עיסמאן סולימאן: זה תל-מורסאן, וזה נכלל בתמ"ע 22, וזה יער.

עיסמאן סולימאן: זה טוב, אנחנו בקשנו את זה, ואני נלחמתי שזה יהיה גם כן, ואנחנו רוצים שזה יהיה.

עיסמאן סולימאן: אבל אנחנו בקשנו בצד דרום 4,000 דונם, ובצד צפון 3,000 דונם.

עיסמאן סולימאן: באתי ואמרתי ליושב ראש הוועדה: אנחנו מוכנים לוותר כפשרה על היישוב אשבל – זה כבר היה בדיון בבג"ץ, ונקבע שם שזהו יישוב למרות ההתנגדות שלנו.

עיסמאן סולימאן: רק שתדעו: אנשי משגב טענו כל הזמן שהם לא רוצים שנתקרב לכביש העוקף, כי אנחנו מסוכנים.

עיסמאן סולימאן: פתאום נזכרו שיש לנו גם אקדחים, מה שאין לנו, ואנחנו יכולים לירות על הבתים.

עיסמאן סולימאן: יש מי שאמרו את זה במפורש בוועדה.

עיסמאן סולימאן: לא הסתירו.

גאלב מג'אדלה: זה נכון, אדוני היושב ראש?

גדעון ביגר: כל שנאמר כאן, להוציא תיקון קטן, אמת.

גאלב מג'אדלה: כלומר, שהתקרבות האוכלוסיה הערבית לאוכלוסיה היהודית הוא סיכון בטחוני?

גדעון ביגר: זה מה שטענו אנשים.

מוחמד בשיר: זאת השכנות הטובה.

גאלב מג'אדלה: עכשיו הם מבינים מה קורה לראש מועצת משגב.

מוחמד בשיר: הם בעצמם מתייחסים לעצמם כאל פרוייקט קולוניאלי, ולא כאל פרוייקט אזרחי.

עיסמאן סולימאן: הפשרה שרצינו לדבר עליה היא זו: כדי ששכנינו ירגישו בנחת וכדי שישנו בשקט וכדי שיהיה להם את הביטחון המלא, אמרנו שאנחנו מוכנים להשאיר רצועה ירוקה ליד הכביש העוקף, ברוחב של 60-70 מטר.

ג'מאל זחאלקה: למה?

ג'מאל זחאלקה: למה אתה מוותר?

עיסמאן סולימאן: תשמעו אותי עד הסוף:

עיסמאן סולימאן: התנאי היה שראש המועצה האזורית משגב יפקיד מכתב שבו ייאמר שבשטח הזה לא יהיה בעתיד שום מבנה - - - למשגב, אלא זה שטח בינלאומי כביכול, שטח הפקר.

קריאות: - - -

גדעון ביגר: הוצע שטח ירוק.

עיסמאן סולימאן: אנחנו רצינו כל הזמן לעשות שקט באזור.

עיסמאן סולימאן: באמת – באנו בשקיפות, בתמימות ובידיים נקיות לענין הזה.

עיסמאן סולימאן: אמרנו: אתם רוצים שהימ"ח יהיה בתחום השיפוט שלכם, כי אנחנו ערבים ולא יכולים להכנס לימ"ח?

עיסמאן סולימאן: בסדר.

עיסמאן סולימאן: אבל בואו נתחלק בארנונה חצי-חצי.

עיסמאן סולימאן: היתה הסכמה.

גדעון ביגר: הוסכם.

גדעון ביגר: אכן הוסכם.

עיסמאן סולימאן: את אשבל מורידים.

עיסמאן סולימאן: אבל את שאר השטח אנחנו רוצים כהרחבת אזור תעשיה.

עיסמאן סולימאן: אם רוצים לעשות הרחבה ורוצים להקים אזור תעשיה אזורי, למה שזה לא יהיה בתחום השיפוט של סכנין, בהנהלה משותפת וברווחים משותפים לסכנין, משגב, ערבה ודיר-חנא?

עיסמאן סולימאן: הבענו נכונות, אבל אמרנו שזה חייב להיות בתחום השיפוט של סכנין, כי תרדיון ובר-לב נמצאים במשגב, ולכן מגיע לסכנין אזור תעשיה בתחום השיפוט שלה.

עיסמאן סולימאן: לכך התנגדו, ואנחנו לא הסכמנו.

עיסמאן סולימאן: זאת היתה הבעיה.

עיסמאן סולימאן: אם אתה זוכר אדוני היושב ראש, בתל-מוראסן באתי ואמרתי שאנחנו רוצים את תל-מורסאן וחלק נוסף עד הוואדי מהאזור הדרומי, מה שנקרא אצלנו שקייר.

מוחמד בשיר: כ-2,500 דונם.

עיסמאן סולימאן: היינו מוכנים להתפשר עד לוואדי, ובתמורה ויתרנו כרגע ואנחנו מקבלים גם את הצד הזה של רפא"ל, שהיו מוכנים להיות נדיבים אתנו, בסוגריים.

עיסמאן סולימאן: השטח בפשרה הוא לא 400 דונם נוספים אלא 1,500 דונם נוספים, אם זה מה שרצינו.

עיסמאן סולימאן: נכון, אדוני היושב ראש, ישבת ובאת 5-6 פעמים כדי לגשר על הפערים, ובסוף זה לא הצליח.

עיסמאן סולימאן: זה לא הצליח לא משום שלא רצינו.

עיסמאן סולימאן: אני אומר את זה כאן.

עיסמאן סולימאן: הוא אמר לי: חבל שמשגב מתעקשת על דברים כאלה.

עיסמאן סולימאן: אדוני יושב ראש הוועדה, הגיע הזמן שייעשה פעם צדק – צדק אנושי, צדק חברתי, צדק סביבתי, צדק כלכלי.

עיסמאן סולימאן: לא יעלה על הדעת שסכנין תמשיך לסבול מהזיהום של רפא"ל, מהזיהום של המחנה הצבאי, מהזיהום של אזור התעשיה תרדיון, שצמודים לסכנין, ואנחנו לא נהנים אפילו כלכלית מהארנונה שלהם.

עיסמאן סולימאן: הגיע הזמן שיהיה פעם אחת צדק, למרות שאמרתי מלכתחילה שאיבדתי אמון.

עיסמאן סולימאן: ההמלצות הן מה שמשגב נתנה.

גאלב מג'אדלה: תודה רבה.

גאלב מג'אדלה: אבקש מאדוני ראש העיר ומהמהנס להכין מסמך מסודר של סכנין – למרות שהדברים נרשמו גם בפרוטוקול – שכולל את כל הדברים שאמרתם כאן, כדי שיהיה לנו כאן כנגד המסמך של הוועדה.

מוחמד בשיר: ברשותך, דבר קטן נוסף לענין ההמלצות:

מוחמד בשיר: אני מוחה על העברת ההמלצות ממשרד הפנים למועצה האזורית משגב.

מוחמד בשיר: ההמלצות מונחות על שולחן שר הפנים, ואני חושב שכל עוד לא נתנה החלטה בענין הזה אסור שההמלצות האלה יועברו לצד כלשהו.

מוחמד בשיר: אם החוק מאפשר את העברת ההמלצות למועצה האזורית משגב, גם לסכנין יש את הזכות, והדבר לא נעשה.

עיסמאן סולימאן: אני ביקשתי לקבל את ההמלצות ממשרד הפנים לפני חודש וחצי מיועץ השר שקד, והוא אמר שזה סודי.

עיסמאן סולימאן: ביקשתי מיושב ראש הוועדה, והוא אמר לי שזה סודי.

עיסמאן סולימאן: לעומת זאת, הן הועברו למשגב.

מוחמד בשיר: אנחנו לא קבלנו – קבלנו את זה ממשגב.

גאלב מג'אדלה: אנחנו קבלנו את זה ממשרד הפנים.

גאלב מג'אדלה: בקשנו לקבל את זה לפני הדיון כדי לעיין בהן ולקבל ייעוץ מקצועי.

גאלב מג'אדלה: פרופ' ביגר ביקש לשחרר אותו, כיוון שיש לו התחייבויות ללמד באוניברסיטה.

גאלב מג'אדלה: אני מאוד מתנצל על כך שזה הדיון התארך.

גדעון ביגר: אני אודיע שאני לא מגיע, אני רק רוצה לדעת עד מתי תימשך הישיבה.

גאלב מג'אדלה: אני מכבד מאוד את רצונך למלא את חובתך כלפי הסטודנטים שלך.

גאלב מג'אדלה: נמצאים כאן שלושה חברי כנסת – חבר הכנסת עבד אלמאלכ דהאמשה, חבר הכנסת ואסל טאהא וחבר הכנסת ג'מאל זחאלקה.

גאלב מג'אדלה: אני רוצה לאפשר לכל אחד מהם לדבר כ-3 דקות, תוכל להגיב על הדברים אם תרצה, ולאחר מכן נשחרר אותך.

גאלב מג'אדלה: אני רוצה לאפשר התבטאות גם לנציגת האגודה לזכויות האזרח, ליועצים ולאנשי סכנין, לכבוד הכומר, לראש מועצת טורען – לכל מי שרוצה.

גאלב מג'אדלה: זאת למרות שאנחנו כבר באיחור לישיבה הבאה.

עבד-אלמאלכ דהאמשה: אדוני היושב ראש, רציתי להגיב בתחילה לאחר הדברים ששמעתי מיושב ראש הוועדה.

עבד-אלמאלכ דהאמשה: אני חושב שהבנתי נכון, וכעת הדברים התבררו עוד יותר: לוועדה הזאת לא היה סיכוי מראש לעשות משהו נכון, וזאת משתי סיבות: (א) העוינות, הסביבה וכל מה שמסביב, והמדיניות הכללית הגלובלית; (ב ) יושב ראש הוועדה – מרצון או מחוסר דעת – הגביל את עצמו למשגב.

עבד-אלמאלכ דהאמשה: הוא לא יכול היה לשמש בתפקידו כאדם עצמאי.

עבד-אלמאלכ דהאמשה: הוא לא נגש לעבודתו כאדם שמונה בדרג של מינסטריון בכדי לעשות צדק.

עבד-אלמאלכ דהאמשה: הוא לא בחן את הדברים.

עבד-אלמאלכ דהאמשה: הוא כל הזמן חיפש פשרות וגישור – התחננתי, הלכתי באתי.

עבד-אלמאלכ דהאמשה: זה לא תפקידך, אדוני; תפקידך לשבת, להזמין את הנוגעים בדבר, להסתכל על המפות, לראות את הצרכים – ולהחליט.

עבד-אלמאלכ דהאמשה: אתה, כוועדה, יכולת להחליט לעביר 5,000 דונם, 7,000 דונם או 20 אלף דונם – מה שאתה רוצה.

עבד-אלמאלכ דהאמשה: מי הגביל אותך?

עבד-אלמאלכ דהאמשה: למה שמת את עצמך בכיס של משגב ובכיס של האויבים האלה, שמפחדים לראות את סכנין מתקרבת מבחינה תכנונית לגביהם?

עבד-אלמאלכ דהאמשה: מה מנע ממך להעביר את תרדיון לסכנין?

עבד-אלמאלכ דהאמשה: הוא בנוי על אדמת סכנין, נושק לבתיה.

עבד-אלמאלכ דהאמשה: הוא נמצא במקום שבו אבא שלו וסבא שלו נולדו.

עבד-אלמאלכ דהאמשה: למה לא להעביר את זה לסכנין?

עבד-אלמאלכ דהאמשה: מה מונע?

עבד-אלמאלכ דהאמשה: יש חוק שמגביל?

עבד-אלמאלכ דהאמשה: אתה מונית לחקור את הגבולות.

עבד-אלמאלכ דהאמשה: יש לך את כל הסמכות – אני מחפש את הצו כדי שלא יטען מישהו שהצו מגביל.

עבד-אלמאלכ דהאמשה: הצו לא הגביל אותך – אני יודע את זה מראש.

עבד-אלמאלכ דהאמשה: למה לא העברת את השטחים הללו לסכנין?

עבד-אלמאלכ דהאמשה: מי מנע ממך?

עבד-אלמאלכ דהאמשה: אתה פרופסור, אתם נבון, מחפש צדק – איך אתה שם את עצמך מראש בכיס של משגב?

עבד-אלמאלכ דהאמשה: היית יכול לעשות כאן עבודה.

עבד-אלמאלכ דהאמשה: שנה וחצי בזבזת, עם כל הכבוד.

עבד-אלמאלכ דהאמשה: הלכת בכיוון הלא-נכון- מרצון או שלא מרצון, אינני יודע.

עבד-אלמאלכ דהאמשה: אני לא רוצה להאשים אותך בכך שמרצון רצית להגיע לכאן.

עבד-אלמאלכ דהאמשה: אבל אולי זה נבע מחוסר דעת, חוסר תבונה או חוסר הבנה לתפקידך.

עבד-אלמאלכ דהאמשה: אבל זאת התוצאה.

עבד-אלמאלכ דהאמשה: אדוני, בזבזת את הזמן שלך, של הוועדה ושל כולנו.

עבד-אלמאלכ דהאמשה: מילה אחרונה: הוועדה הזאת כאילו לא היתה.

עבד-אלמאלכ דהאמשה: אנחנו מבקשים שוועדת הפנים ואיכות הסביבה תמליץ על מינוי ועדה חדשה או ועדה אחרת, או על דרך אחרת להמשך הטיפול בענין הזה, ולא לראות בכך שום סוף פסוק.

ואסל טאהא: אדוני היושב ראש, חבריי בוועדה, אורחים נכבדים.

ואסל טאהא: רק משמה של הוועדה – ועדת גבולות – אנחנו רואים - - - הוועדה היתה צריכה להקרא "הוועדה להרחבת תחום שיפוט סכנין", כך שתהיה לך מטרה מראש ללמוד את הצרכים של סכנין ולדעת מה היא צריכה, מהם הנתונים לגבי השטח והצפיפות, לגבי הזוגות הצעירים, שלא מוצאים מגרש לבניית בית.

ואסל טאהא: ההגדרה של ועדת גבולות – מראש – זה לאור הניסיון שלנו.

ואסל טאהא: אני כיהנתי במשך 10 שנים כראש רשות, ואני יודע מהי ועדת גבולות: מתקנים פה-ושם, מתחננים למועצה אזורית פלונית, שתוותר על בית קברות לערבה, שתוותר על בית קברות לכפר כנא, שתוותר על כמה מגרשים לסכנין.

ואסל טאהא: זה לא ייתכן.

ואסל טאהא: לא ייתכן שהמדיניות הזאת תמשך.

ואסל טאהא: אני יודע שזאת ועדה לא-עצמאית.

ואסל טאהא: אני יודע שהיא נתונה לכל מני השפעות – להשפעות מדיניות, למדיניות אפליה מוסדית, שהיא שיטתית ומתייחסת ליישובים הערביים כאל מכשולים בפני התכנון של היישובים היהודיים באזור.

ואסל טאהא: באים לתכנן יישוב במועצה האזורית משגב, ומייד מתכננים ומסתכלים: אם ערבה מזיקה, דוהרים לערבה ודוהרים לסכנין.

ואסל טאהא: זה מה שקרה: דהרו לכל היישובים הערביים, וכיתרו אותם.

ואסל טאהא: היום לא ניתן לפתח את סכנין: בלתי אפשרי לבנות אזור תעשיה; בלתי אפשרי להתפתח מערבה; בלתי אפשרי להתפתח מזרחה.

ואסל טאהא: ניתן להתפתח דרומה וצפונה, ואנחנו רואים שוועדת הגבולות לא העזה לומר את דברה, אם היא מקצועית אמיתית.

ואסל טאהא: לא פלא שמאז קום המדינה לא ראינו שהוקם יישוב ערבי אחד.

ואסל טאהא: לכן יש צפיפות בכל הערים שלנו ובכל היישובים שלנו.

ואסל טאהא: עומדים להתפוצץ, ואם נתפוצץ פעם, זה לא לטובתך ולא לטובת אף אחד במדינה הזאת.

ג'מאל זחאלקה: אדוני היושב ראש, אני חושב שכל אחד שהוא בעל תאים אפורים מעל הצוואר יודע שהמצב הנוכחי בסכנין ובשאר היישובים הוא מצב שמבחינת הקצאת קרקעות לבניה ופיתוח אינו עונה על צרכי התושבים הנוכחיים והעתידיים.

ג'מאל זחאלקה: לכן, כשבאה הוועדה, היא צריכה לפתור את הבעיה, ולא לשים טלאי על טלאי – עוד תיקון ועוד כיבוי שריפה.

ג'מאל זחאלקה: אני חושב שלא נעשתה כאן עבודה כזאת.

ג'מאל זחאלקה: בקצב הנוכחי של ההתפתחות בסכנין ועם השטח המצומצם שישנו, ייאלצו תושבי סכנין בעוד 10-15 שנים לבנות את בתיהם על הדשא של האיצטדיון החדש.

ג'מאל זחאלקה: לא יהיה מקום.

גדעון ביגר: מה עם הגובה?

מוחמד בשיר: שיתחילו לבנות לגובה במושבים ובקיבוצים, ולשנות את האופי החברתי והמסורתי, ואז אולי נחשוב על זה.

מוחמד בשיר: רוצים שירותים של כפר ובניה של עיר?

ג'מאל זחאלקה: אדוני היושב ראש, סכנין תמיד היתה חלוצה בתחומים רבים, ולפעמים היא נקלעה לבעיה לפני היישובים הערביים האחרים בארץ.

ג'מאל זחאלקה: מה שקורה בוועדת הגבולות של סכנין הוא לא הענין של סכנין במובן הזה שזהו המבחן למה שיקרה ביישובים ערביים אחרים.

ג'מאל זחאלקה: יישובים רבים מחכים לראות מה יקרה כאן.

ג'מאל זחאלקה: לכן הכללים, הפרמטרים, שיטות העבודה והתוצאות שיהיו בסכנין הם בעלי השלכות רבות על היישובים האחרים.

ג'מאל זחאלקה: לכן ההתעקשות על כל ענין בסכנין היא בעלת השלכות רבות על האוכלוסיה הערבית.

ג'מאל זחאלקה: אני נמצאים כעת במצב שבו יש המלצות של ועדה, והן בגדר המלצות.

ג'מאל זחאלקה: המלצות הן לא קדושות.

ג'מאל זחאלקה: לשר יש הרבה סמכויות, ולא נכון לומר שאין היום סמכות פוליטית, כפי שאמר נציג משרד הפנים.

ג'מאל זחאלקה: הסמכות הפוליטית הוא ראש הממשלה, והוא יכול לקבל החלטות הרבה יותר מהר משר – בקיצורי דרך.

ג'מאל זחאלקה: ידוע שכאשר ראש הממשלה רוצה, הוא יכול לפתור בעיות תוך שבועיים.

יונתן בורוביץ: ככל הידוע לי, הוא לא מתכוון לגעת בנושא.

ג'מאל זחאלקה: אז הוא לא מתכוון – אז זאת החלטה פוליטית.

יונתן בורוביץ: אמרתי: אין מי שיקבל את ההחלטה.

עבד-אלמאלכ דהאמשה: יש מי שיכול לקבל את ההחלטה, אבל הוא לא רוצה.

ג'מאל זחאלקה: אני ותושבי סכנין זוכרים שהיתה חגיגה גדולה – בא שר בממשלת ישראל, והבטיח לתושבי סכנין 3,500 דונם.

ג'מאל זחאלקה: איפה הם?

ג'מאל זחאלקה: היתה הבטחה.

ג'מאל זחאלקה: אני זוכר שהיה סוג של פשרה בענין בית הספר והמחנה הצבאי, לפיה בתמורה להפסקת המחאה הם היו אמורים לקבל--

גאלב מג'אדלה: חבר הכנסת זחאלקה, אני מציע להצמד כרגע להמלצות.

גאלב מג'אדלה: היו הרבה הבטחות והרבה פשרות.

ג'מאל זחאלקה: זאת לא היתה הבטחה מצד אחד.

ג'מאל זחאלקה: היה הסכם דו-צדדי: הבטחה של תושבי סכנין מצד אחד להפסיק את המאבק בענין המחנה, ומצד שני – לקבל 3,500 דונם.

ג'מאל זחאלקה: מה יעשו אנשים עם הסכמים כאלה?

ג'מאל זחאלקה: בסוף אנחנו לא נגיע להסכמים כאלה.

ג'מאל זחאלקה: לא נהיה מוכנים.

ג'מאל זחאלקה: בזמנו, התנגדתי להסכם כזה, אבל אני חושב שעכשיו הם צריכים למלא אותו.

סאלח חורי: כבוד יושב ראש הוועדה, חברים נכבדים.

סאלח חורי: בוקר טוב לכולם.

סאלח חורי: אני מייצג כאן את הצד הרוחני הדתי.

סאלח חורי: לכן אני אומר: כולנו בני אדם, וכולנו נבראנו בצלם הא-ל.

סאלח חורי: בשם התושבים בסכנין, אנו מעונינים בדו-קיום, אבל בדו-קיום אמיתי, ולא על הנייר.

סאלח חורי: אני מבקש שיוויון, ככל האפשר.

סאלח חורי: אני מבקש דמוקרטיה צודקת.

סאלח חורי: אני מבקש לאשר לסכנין את בקשותיה, כי הן צודקות.

סאלח חורי: המצב לא נסבל, כבוד היושב ראש.

סאלח חורי: אנחנו במצוקה בסכנין.

סאלח חורי: אנחנו בכלוב בסכנין.

סאלח חורי: אנחנו רוצים לבנות לילדינו ולצאצאינו – אין מקומות.

סאלח חורי: אנחנו לא מעונינים באלימות ולא בדרכים קשות.

סאלח חורי: אנחנו לא מעונינים בהפגנות ולא באלימות.

סאלח חורי: אנחנו לא רוצים לוותר על שום דבר מהבקשות שלנו, אם אפשר.

סאלח חורי: ככל האפשר, אנחנו רוצים שכל הבקשות שלנו יתמלאו.

סאלח חורי: למה יש לנו יותר משלטון אחד?

סאלח חורי: די לנו בשלטון המרכזי האחד.

סאלח חורי: אבל שיהיה שלטון נוסף במשגב?

סאלח חורי: זה קשה לנו.

סאלח חורי: תודה רבה.

גאלב מג'אדלה: האמת היא שהשלטון האמיתי הוא משגב, ולא המדינה.

דניאלה במברגר: הונח כאן נייר של עו"ד באנה, שהוגש לוועדת הגבולות של סכנין.

דניאלה במברגר: אומנם לא כתוב עליו שהוא מטעם האגודה לזכויות האזרח--

גאלב מג'אדלה: בטרם המליצה את המלצותיה?

דניאלה במברגר: כן, כאחד הגופים היינו מעורבים בוועדה הזאת, ואנחנו בהחלט רואים בכך חלק מהאפליה הנמשכת – אני לא יודעת מי ראה את הכתבה של דני רבינוביץ' ב"הארץ".

דניאלה במברגר: זה חלק מהענין של המצוקה ביישובים ושל חוסר הייצוג של התושבים במוסדות התכנון.

דניאלה במברגר: נזרק כאן הענין של בניה לגובה: זה חלק מחוסר החשיבה הכללי לגבי הצרכים של האוכלוסיה הערבית במקומות השונים.

דניאלה במברגר: אנחנו רואים את הבעיות בתכנון בנגב, בחוסר שיתוף התושבים ובחוסר ההתייעצות מראש.

דניאלה במברגר: סכנין היא אחת הדוגמאות.

דניאלה במברגר: אנחנו יודעים שבהחלט היו נסיונות של פשרה מצד סכנין, והם עלו כאן – צעק חבר הכנסת טאהא: למה אתם מוותרים.

דניאלה במברגר: בהרבה מאוד מהמקרים, חשבנו שאפשר היה אולי לדרוש יותר.

דניאלה במברגר: אבל דווקא על רקע הפשרה – והודה פרופ' ביגר לראש העיר על כך שהוא אמר שהדברים נעשו כהלכה – התדהמה מהמסקנות על רקע הנתונים שנלקחו היא הרבה יותר גדולה, כי היתה ציפיה לאור הדברים שהועברו גם על ידי יושב ראש הוועדה, שהמסקנות בסופו של דבר יהיו שונות מאוד.

דניאלה במברגר: כיוון שכל הדברים כבר נלקחו בחשבון וכל הגופים נתנו את דעתם, חבל להתחיל את כל ההליך מההתחלה, אבל בהחלט יש מקום לעשות חשיבה נוספת ביחס לאותם חומרים שכבר נלקחו – או להחליף את חברי הוועדה – ולהסתכל על כך אחרת.

דניאלה במברגר: כי התוצאה היא בפירוש לא סבירה.

דניאלה במברגר: אנחנו רוצים להבהיר במפורש לראש העיר ולאנשי העיריה שבמידה והדברים לא ייעשו כהלכה, ואם ירצו ללכת לפניה משפטית, נשמח לייצצג.

יחזקאל לביא: יש לי שתי הערות ביחס לדברים שנאמרו כאן.

יחזקאל לביא: תחילה ביחס לדברים שאמר מהנדס עירית סכנין לגבי הסודיות של מסקנות הוועדה: אם מישהו טען דבר כזה, אין לו מקום.

יחזקאל לביא: זאת משום שבנושאי תכנון, אפשר מבחינת חוק חופש המידע למנוע מסירת מידע לגבי תוכניות מתאר, שינוי תוכניות עיר או שינוי תוכניות מקומיות וכן הלאה – כל עוד הן לא הופקדו.

יחזקאל לביא: ברגע שבו הופקדו תוכניות, הדבר הזה גלוי.

יחזקאל לביא: לא נאמר בשום מקום שהמסקנות של ועדת חקירה או ועדת גבולות הן סודיות.

יחזקאל לביא: זה מוזר בעייני.

יחזקאל לביא: אם מישהו טען את הטענה הזאת, לא היה בסיס חוקי לטענה.

יחזקאל לביא: נקודה שניה, ביחס לדבריו של חבר הכנסת ואסל טאהא:

יחזקאל לביא: עם כל הכבוד, מינוי ועדה כזאת יכול להיעשות רק ב - - - של ועדת גבולות--

ואסל טאהא: אני יודע, אבל אני מחה על המדיניות, שקבעה שכך יהיה השם, למרות שיש צרכים בצד השני.

ואסל טאהא: ועדת גבולות, פירושו: ועדת גבולות בין מדינות, אז מתקנים פה-ושם.

ואסל טאהא: זה ענין של תיקון, אז הולכים על תיקון ולא על צרכים.

ואסל טאהא: עובדה שראינו את המלצות הדוח.

יחזקאל לביא: אתה מחליש את הטיעון שלך.

ואסל טאהא: אני מבין היטב למה קוראים לזה כך, אבל אני מוחה על השם עצמו: זאת ועדת גבולות לתיקון.

גאלב מג'אדלה: ההערה נרשמה.

דני גרא: לפני שלושה חודשים התנהל כאן דיון עם גב' חזן, הממונה על ועדות הגבולות במשרד הפנים.

דני גרא: היא אמרה שהוועדות עצמן קובעות את הקריטריונים לשינוי הגבולות.

דני גרא: ועדות החקירה אינן פורום מגשר.

דני גרא: זה לא תפקידן.

דני גרא: פרופ' ביגר הוא פרופסור לגיאוגרפיה – הוא בוודאי איש מקצוע, ולכן הוא היה צריך להציב את הקריטריונים, וייתכן אפילו שהבקשה של סכנין היתה קטנה או גדולה.

דני גרא: אים שום קשר.

דני גרא: את זאת אני רוצה לומר לוועדה.

דני גרא: קראתי את המסקנות כאן, ואכן נראה מהמסקנות של ועדת החקירה, שהיה כאן ניסיון לגישור ולפישור.

דני גרא: זה לא תפקידה של ועדת חקירה.

דני גרא: לא נראה שיש כאן קריטריונים כלשהם.

דני גרא: גם ההערה של יושב ראש ועדת החקירה לפני שלוש דקות בדבר בניה לגובה מוכיחה שהקריטריונים אינם מבוססים על המצב של סכנין היום, שאין בה בניה לגובה.

דני גרא: אגב, בזמנו מינהל מקרקעי ישראל חשב לבנות בשכונת - - - לגובה, וביקש את חוות דעתי.

דני גרא: התנגדתי לכך מסיבות שונות.

דני גרא: אבל אני רוצה לומר שהיא מוכיחה את זאת, משום שהמצב היום הוא שאין בניה לגובה.

דני גרא: אם אכן רוצים שתהיה בניה לגובה, צריך לשנות את המבנה החברתי.

דני גרא: איך משנים את המבנה החברתי?

דני גרא: קובעים קריטריונים אחרים.

דני גרא: זה תפקידה של ועדת חקירה, ואת זאת הייתי מצפה מאיש מקצוע.

ג'מאל זחאלקה: תבנה עיר ערבית חדשה.

דני גרא: כשאני מסתכל על צפיפות האוכלוסין בערים אחרות במגזר היהודי בצפון – הצפיפות לנפש של שטח פר קילומטר בנצרת עלית היא מחצית בהשוואה בסכנין.

דני גרא: אני לא הולך לבנימינה או לזכרון, שם זה שביעית או שמינית.

דני גרא: אבל נהריה, עפולה וצפת - בכולן הצפיפות פר נפש היא בסדר גודל של 50% בהשוואה לסכנין.

דני גרא: האם גם להם עודפי שטחים גדולים מדיי?

דני גרא: אולי ניקח מהן את השטחים, לשיטתך, מאחר ויש להן יותר מדיי שטח?

דני גרא: אם כן, ניקח מהן את השטחים, ונעביר אותם ליישובים אחרים, כי יש להן יותר מדיי שטח.

דני גרא: אם לסכנין, שיש לה מחצית השטח, יש מספיק שטח, בואו ניקח מצפת ומעפולה.

דני גרא: לא נשמע הגיוני, נכון?

דני גרא: לכן הייתי ממליץ לוועדה לקבל החלטה, לפיה תוקם ועדה אשר תפסוק את זאת לפי קריטריונים מקצועיים.

דני גרא: ההחלטה לאחר מכן – אם לקבל או לא – יכולה להיות פישור פוליטי.

גדעון ביגר: אשיב בקצרה.

גדעון ביגר: אני שב ומודה על הדברים שנשמעו כאן.

גדעון ביגר: שלושה דברים, שנאמרו כאן נכון לגבי ועדת גבולות: זה תפקידה של הוועדה.

גדעון ביגר: הוועדה היא לא עוסקת בהמלצות לתכנון.

גדעון ביגר: תפקידה של הוועדה, כפי שהיא ממונה על ידי משרד הפנים, הוא אך ורק להמליץ על הזזת הקווים.

ואסל טאהא: לא לפי קריטריונים.

ואסל טאהא: לפי שיקולים אחרים, מוזרים.

גדעון ביגר: האם כבודו רוצה לדבר במקומי?

גאלב מג'אדלה: פרופ' ביגר מדבר כעת בשם עצמו, ולא בשם אחרים.

גדעון ביגר: הפררוגטיבה של הוועדה היא להמליץ על שינוי הקו.

גדעון ביגר: זה לא ענין של תכנון, זה לא ענין של בניה, זה לא להחליט מה לבנות, היכן לבנות ומה לעשות.

גדעון ביגר: לשם כך יש ועדות אחרות, מחוזיות.

גדעון ביגר: כל תפקידה של הוועדה הוא לעסוק בשאלה היכן צריך להיות הקו.

ואסל טאהא: לפי אלו קריטריונים?

גדעון ביגר: כפי שנאמר כאן, לפי קריטריונים תכנוניים.

ואסל טאהא: ולפי הצרכים.

גדעון ביגר: על פי הצרכים.

גדעון ביגר: לא קריטריונים היסטוריים, לא קריטריונים תרבותיים, לא קריטריונים כלכליים – אך ורק על פי עקרונות התכנון, כפי שמוצג על ידי אנשי התכנון.

קריאות: - - -

ג'מאל זחאלקה: האם אתה מטיל דופי במקצועיותם של האנשים שהכינו את תוכנית האב של סכנין?

גדעון ביגר: אתה עדיין לא שומע אותי.

מוחמד בשיר: צרכים תכנוניים נגזרים מצרכים חברתיים.

מוחמד בשיר: אין צרכים תכנוניים שקיימים בפני עצמם.

ג'מאל זחאלקה: יש תוכנית אב של סכנין, שמדברת על צרכים.

ג'מאל זחאלקה: זאת השאלה.

גאלב מג'אדלה: חבר הכנסת זחאלקה, עם כל הכבוד לך – הוא אומר את דעתו, ולא את דעתך.

גדעון ביגר: יודע כבוד ראש העיר, ויודעים האנשים שעוסקים בנושא הזה, שלסכנין יש תוכנית לפיתוח מאושרת, והיא שונה.

גדעון ביגר: נאמר כאן נכון: סכנין הגישה בזמנו תוכנית, וערכו אותה מומחים.

גדעון ביגר: זה הוגש למשרד הפנים, ומשרד הפנים קבע את תוכנית הפיתוח של סכנין.

עיסמאן סולימאן: לא סכנין; המתכננים שמונו על ידי משרד הפנים הגישו תוכנית אב, ומשרד הפנים אחר כך - - -

גדעון ביגר: כרגע יש תוכנית מאושרת להתפתחות סכנין, שנקבעה על ידי המערכת של מדינת ישראל בהתאם לראיה מקצועית של נושא התכנון.

גדעון ביגר: נקבע מה שנקבע על פי זה – לא לפי דעת סכנין, אבל יש קביעה שעברה את כל המערכות של ערעורים, ועדה מקומית וכל הדברים הללו.

גדעון ביגר: ההמלצות של כל האנשים שעוסקים בנושא הזה באו ואמרו: לסכנין יש מספיק שטח להתפתחות עד שנת 2020.

גדעון ביגר: אני מחזיק כאן מכתב של הממונה על מחוז הצפון.

גדעון ביגר: נאמר כאן שהמתכננים האחרים אמרו בצורה ברורה שלסכנין אין צורך כרגע לצרף שטח.

גדעון ביגר: הוועדה שמעה את כל אנשי סכנין.

גדעון ביגר: אני מחזיק בידי תיק ביד, וכולם מכירים אותו – יש בו מאות פניות של אנשי סכנין ואנשי משגב.

גדעון ביגר: הבה נזכור שיש כאן שני צדדים.

גדעון ביגר: על אף מה שנרמז כאן, הוועדה לא היתה בכיסו של אף אדם ולא היתה בכיסו של אף גורם – לא משרד הפנים, שלא הנחה ולא נתן שום המלצה לעשות כך או אחרת.

גדעון ביגר: אף גורם במשרד הפנים, להוציא הגורמים המקצועיים – הממונה על המחוז נתן את דעתו; מתכנן המחוז נתן את דעתו; אנשי מקורות נתנו את דעתם בנוגע לקידוח מים שנמצא שם; אנשי הקרן הקיימת נתנו את דעתם; אנשי רשות שמורות הטבע נתנו את דעתם בקשר לשטחים.

יחזקאל לביא: משרד הבטחון - - -

גדעון ביגר: משרד הבטחון נתן את עמדתו; רפא"ל נתן את עמדתו.

גדעון ביגר: נעשתה כאן עבודה, ושאלו את כל הגורמים.

גדעון ביגר: אני אומר שוב שקיימים שני צדדים.

גדעון ביגר: הוועדה בדקה את הדברים.

גדעון ביגר: אני שב ואומר: אני לא איש משרד הפנים.

גדעון ביגר: אני מוניתי לתפקידי בתוקף מקצועיותי.

גדעון ביגר: היו שם אנשי משרד הפנים, כפי שנאמר כאן, היו גב' אסתי מנקיטה שהזכירו, ראש מועצה אזורית פה וראש מועצה אזורית שם.

גדעון ביגר: לדעתנו, ההחלטה היתה החלטה מקצועית, שבאה וטענה: סכנין היא עיר ואם בישראל.

גדעון ביגר: הבה נזכור את זה: היא עיר, ולא כפר.

גדעון ביגר: זאת עיר ולא כפר – אני אומר זאת פעם שלישית.

גדעון ביגר: אם היא עיר, היא אמורה להתנהל כעיר.

קריאות: - - -

דני גרא: אבל מבחינה סוציו-אקונומית היא לא עיר.

גדעון ביגר: היה יישוב חקלאי שנקרא חדרה, שהפך לעיר.

גדעון ביגר: כתוצאה מכך הייתה בניה לגובה.

ג'מאל זחאלקה: תתייחסו לסכנין כפי שהתייחסתם לחדרה.

ג'מאל זחאלקה: אנחנו מקבלים בלי לראות - - -

גאלב מג'אדלה: פרופ' ביגר, אנא המשך את דבריך.

גדעון ביגר: אני שב ואומר: ועדת הגבולות לא היתה אמורה לפתור את בעיות האוכלוסיה הערבית במדינת ישראל.

גדעון ביגר: ראש העיר וסולימאן יודעים את עמדתי האישית.

גדעון ביגר: כל מה שנאמר כאן – אכן כך חשבתי וכך הייתי, אבל אנחנו נמצאים כאן בוועדה.

גדעון ביגר: ברגע שזו החלטה של אדם אחד זה דבר אחד; ברגע שמדובר בהחלטה של ועדה זה משהו אחר.

מוחמד בשיר: האם ידוע לכבודו מהו ההבדל בין הצפיפות בחדרה לבין הצפיפות בסכנין?

גדעון ביגר: ידוע - - -

עיסמאן סולימאן: דעתו של האיש המקצועי היחידי הוא להרחיב את תחום השיפוט, וארבעת הפוליטיקאים האחרים מתנגדים.

עיסמאן סולימאן: זה מה שחשוב.

גדעון ביגר: הנקודה האחרונה שאני רוצה להעיר, ואני מצטרף לדברים שנאמרו כאן:

גדעון ביגר: דרך הפרסום של הדוח הזה היתה מאוד מוזרה בעיניי.

גדעון ביגר: בכל הנוגע לסודיות, נאמר כאן שאין שום סודיות.

גדעון ביגר: הדוח הוגש למנכ"ל משרד הפנים.

גדעון ביגר: מנכ"ל משרד הפנים אמור להעביר את זה לשר בעיתוי שבו הוא רוצה.

גדעון ביגר: לכל מי שפנה אליי אמרתי שהדוח הוגש למשרד הפנים, ושכל מי שרוצה פרטים על הדוח יגיע למשרד הפנים.

גדעון ביגר: אף פעם לא נאמר כאן סודיות וכיוצא בזה.

גדעון ביגר: לכן לא מסרתי לאף אחד מהצדדים את דוח הוועדה.

גדעון ביגר: אני מאוד מודה – גם על השמיעה וגם על ההתנהגות של האנשים.

גדעון ביגר: אני מאוד מקווה שהיחסים הטובים שנקשרו ביני לבין אנשי סכנין יימשכו.

גדעון ביגר: תודה רבה לוועדה.

גאלב מג'אדלה: תודה.

גאלב מג'אדלה: ברשותכם, דקה לסיכום הדיון: (א) הרכב הוועדה לא נראה לנו הרכב מקצועי, טהור, אובייקטיבי וענייני.

גאלב מג'אדלה: לכן, ההרכב פסול, לדעתנו; (ב) אנחנו מוחים קשות על פרסום הדוח בדרך לא נכונה ולא יאה.

גאלב מג'אדלה: הדוח הוגש למנכ"ל משרד הפנים, וצריך לבדוק מדוע ואיך הדוח הגיע לצד אחד ולא לכל הצדדים; (ג) היות שהוועדה בהמלצותיה לא התחשבה בצרכיה הנוכחיים והעתידיים של סכנין ולא לקחה אותם בחשבון, ומילאה תפקיד של גישור ברוב תפקודה – ואנחנו מעריכים מאוד את הניסיון של הגישור ושל ההבנות וההסכמות אליהן רצה להגיע יושב ראש הוועדה מתוך רצון טוב – אנחנו מבקשים לדחות את ההמלצות ואת מסקנות הוועדה, ולהקים ועדת חקירה חדשה תחתה, כדי שהיא תמלא את תפקידה על פי הייעוד למענו היא קמה.

גאלב מג'אדלה: ברשותכם, אני רוצה להפרד היום מיהונתן בורוביץ, שמסיים היום את תפקידו ואת עבודתו במשרד הפנים.

גאלב מג'אדלה: אנחנו יכולים רק להתצטער על כך, כי למדנו להכיר את עבודתו הברוכה ואת תרומתו וניסיונו לוועדת הפנים ואיכות הסביבה.

גאלב מג'אדלה: אני רוצה להודות לפרופ' ביגר, ואנחנו מצטערים על כך שעיכבנו אותך.

גאלב מג'אדלה: אנחנו מאחלים לך בריאות טובה.

גאלב מג'אדלה: אני מודה לעירית סכנין, לחבר הכנסת ברכה, לכל חברי הכנסת הנוכחים ולכל תושבי סכנין שנמצאים כאן.

גאלב מג'אדלה: תודה רבה, הישיבה נעולה.